
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 52 

—— —— 29 Ιανουάριου 1999 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 33021 

Πρόγραμμα επιχορήγησης για την απόκτηση επαγγελ¬ 
ματικής εμπειρίας και την απασχόληση ανέργων ηλι¬ 
κίας 18-29 ετών έτους 1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29 του Ν. 1262/82 "Για την 
παροχή κινήτρων ενίσχυσης της οικονομικής και περιφε¬ 
ρειακής ανάπτυξης της χώρας και τροποποίηση συνα¬ 
φών διατάξεων" όπως τροποποιήθηκε με τα άρθρα 6,7 
και 8 του Ν. 1836/89 και το άρθρο 6 του Ν. 2434/96. 

2. Τις διατάξεις της παρ. 2α του άρθρου 1 του Ν. 
2469/97 «περιορισμός της αποτελεσματικότητας των 
κρατικών δαπανών» (Α 38). 

3. Την υπ' αριθμ. 2426/16-12-98 απόφαση του Δ.Σ. του 
ΟΑΕΔ (αριθμ. Συνεδρ.48/16-12-98 που μας υποβλήθηκε 
με το υπ' αριθμ. Β122693/23-12-98 έγγραφό του, αποφα¬ 
σίζουμε: 

ΚΕΦΑΛΑΙΟ Α' 

1. Αποφασίζουμε: 

Καταρτίζουμε πρόγραμμα επιχορήγησης ιδιωτικών επι¬ 
χειρήσεων, επιχειρήσεων Τοπικής Αυτοδιοίκησης, Συνε¬ 
ταιρισμών, Επαγγελματικών Σωματείων και Ενώσεων αυ¬ 
τών, Σωματείων και γενικά εργοδοτών για την απόκτηση 
επαγ/κής εμπειρίας και απασχόληση εξήντα χιλιάδων 
(60.000) νέων ηλικίας 18 - 29 ετών επιδοτούμενων ανέρ¬ 
γων από τον ΟΑΕΔ ή από οποιοδήποτε άλλο Ταμείο και α¬ 
νέργων εγγεγραμμένων στα μητρώα των Υπηρεσιών του 
Ο.Α.Ε.Δ επί ένα (1) τουλάχιστον μήνα. 

Στους ως άνω άνεργους, μετά την παρέλευση της επί έ¬ 
να (1) μήνα ανεργίας τους και πριν τη συμπλήρωση εξα¬ 
μήνου , θα προσφέρεται ή μία θέση εργασίας ή μία θέση 
για εργασιακή εμπειρία ή μία θέση για κατάρτιση. 

2. ΣΤΑΔΙΑ ΠΡΟΓΡΑΜΜΑΤΟΣ - 
ΔΙΑΡΚΕΙΑ ΕΠΙΧΟΡΗΓΗΣΗΣ 

Το πρόγραμμα αυτό περιλαμβάνει δύο (2) στάδια, ήτοι 
στάδιο πρακτικής άσκησης για την απόκτηση επαγ/κής ε¬ 
μπειρίας και δεξιοτήτων και στάδιο απασχόλησης. 


α) Στάδιο Πρακτικής Άσκησης - Διάρκεια 

Το στάδιο αυτό, που αφορά τους νεοεισερχόμενους 
στην αγορά εργασίας και όσους αλλάζουν ειδικότητα, α¬ 
ποσκοπεί στην προσαρμογή του άνεργου στις πραγματι¬ 
κές συνθήκες λειτουργίας της Επιχείρησης με στόχο την 
οριστική ένταξη του σ’ αυτή, μπορεί να διαρκέσει μέχρι 
δύο (2) μήνες και περιλαμβάνει πρακτική εξάσκηση, βά¬ 
σει του αντικειμένου στο οποίο καλείται να απασχοληθεί 
ο άνεργος. Κατά το στάδιο αυτό η επιχείρηση προσλαμ¬ 
βάνει τον άνεργο και επιχορηγείται. 

Στο τέλος της πρακτικής άσκησης οι επιχειρήσεις θα δί¬ 
δουν βεβαίωση παρακολούθησης προγράμματος για την 
απόκτηση επαγγελματικής εμπειρίας και δεξιοτήτων. 

β) Στάδιο Απασχόλησης και Επιχορήγησης - Διάρκεια 

Η διάρκεια της απασχόλησης στην ημεδαπή και της ε¬ 
πιχορήγησης μετά το στάδιο της Πρακτικής Άσκησης κα¬ 
θορίζεται ως εξής: 

• Για τους επιδοτούμενους άνεργους και τους εγγε¬ 
γραμμένους στα μητρώα ανέργων των Υπηρεσιών του Ο¬ 
ΑΕΔ από ένα (1) έως πέντε (5) μήνες 

16 μήνες για τους άνδρες 

18 μήνες για τις γυναίκες 

• Για τους επιδοτούμενους άνεργους και τους εγγε¬ 
γραμμένους στα μητρώα ανέργων των Υπηρεσιών του Ο¬ 
ΑΕΔ από πέντε (5) μήνες και άνω 

18 μήνες για τους άνδρες 

20 μήνες για τις γυναίκες · 

• Στους θύλακες υψηλής ανεργίας που περιλαμβάνουν 
τις εξής περιοχές: 

το Λαύριο, τη νήσο Σύρο καθώς και τους Νομούς Εύ¬ 
βοιας, Αχαίας , Βοιωτίας, Μαγνησίας, Λάρισας, Γρεβε- 
νών, Χαλκιδικής, Κιλκίς, Κοζάνης, Καστοριάς, Φλώρινας, 
Δράμας, Ξάνθης, Ροδόπης και Έβρου το ως άνω χρονι¬ 
κό διάστημα της απασχόλησης και επιχορήγησης προ¬ 
σαυξάνεται για δύο (2) ακόμη μήνες 

• Για τους επιδοτούμενους άνεργους η διάρκεια επιχο¬ 
ρήγησης επιμηκύνεται για τόσο χρονικό διάστημα όσο 
και το ήμισυ του υπολοίπου διαστήματος της επιδότησης 
που θα εισέπρατταν οι άνεργοι στρογγυλοποιημένο προς 
τα κάτω σε μήνες, με την απαραίτητη προϋπόθεση της α¬ 
πασχόλησης για όλο το χρονικό διάστημα της επιχορή¬ 
γησης επιδοτουμένων ανέργων. Σε περιπτώσεις αντικα¬ 
ταστάσεων η ως άνω επιμήκυνση αφορά το υπόλοιπο της 

επιδότησης του τελευταίου επιδοτούμενου ανέργου που 
απασχολήθηκε. 

3. ΠΟΣΑ ΕΠΙΧΟΡΗΓΗΣΗΣ 

Η επιχορήγηση καθορίζεται ως εξής: 

α) 4.000 δρχ. κατά το στάδιο της πρακτικής άσκησης και 
κατά το στάδιο της απασχόλησης (για κάθε μέρα εργα¬ 
σίας πλήρους απασχόλησης). 

β) Σε περίπτωση που επιχορηγούμενος μισθωτός απα¬ 
σχολείται κάθε ημέρα από τέσσερις (4) και άνω ώρες (με¬ 
ρική απασχόληση) τότε η επιχείρηση θα επιχορηγείται με 
το ήμισυ της επιχορήγησης που ορίζεται ανωτέρω. 

4. ΕΝΑΡΞΗ ΕΠΙΧΟΡΗΓΗΣΗΣ 

α. Κάθε άτομο που υπάγεται στο πρόγραμμα επιχορη¬ 
γείται από την ημερομηνία πρόσληψής του, η οποία πρέ¬ 
πει να γίνει μετά την ημερομηνία της σχετικής εγκριτικής 
απόφασης, η οποία θα περιλαμβάνει και το χρονικό διά¬ 
στημα των 2 μηνών της πρακτικής άσκησης. 

Είναι δυνατή κατ’ εξαίρεση η υπαγωγή ατόμου στο πρό¬ 
γραμμα, εφόσον η πρόσληψή του έγινε τριάντα (30) ημε¬ 
ρολογιακές ημέρες πριν από την ημερομηνία υποβολής 
της αίτησης και υπάρχουν όμως όλες οι προϋποθέσεις έ¬ 
νταξης της επιχ/σης σ’ αυτό. 

Στην περίπτωση όμως αυτή η έναρξη της επιχορήγησης 
θα υπολογίζεται από την ημερομηνία έκδοσης της σχετι¬ 
κής απόφασης η οποία και θα αποτελεί την ημερομηνία υ¬ 
παγωγής της επιχείρησης στο πρόγραμμα. 

β. Η επιχορήγηση θα υπολογίζεται για κάθε εργάσιμη 
ημέρα πλήρους απασχόλησης και μέχρι 25 ημέρες κατ’ α¬ 
νώτατο όριο για κάθε μήνα εφόσον όμως υπάρχουν 20 
τουλάχιστον ημερομίσθια το μήνα για κάθε επιχορηγού¬ 
μενο εργαζόμενο. 

γ. Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενου προσωπικού) η επιχείρηση υποχρε- 
ούται να το απασχολεί τουλάχιστον για (20) ημερομίσθια 
κατά μήνα. 

δ. Κατά τη διάρκεια του προγράμματος είναι δυνατόν ε¬ 
πιχορηγούμενος ή μη μισθωτός να πραγματοποιήσει μό¬ 
νο για έξι (6) μήνες κάτω των είκοσι (20) ημερομισθίων. 

5. ΣΤΟ ΠΑΡΑΠΑΝΩ ΠΡΟΓΡΑΜΜΑ ΔΕΝ ΠΕΡΙΛΑΜΒΑ¬ 
ΝΟΝΤΑΙ 

Κρατικοί φορείς ανεξάρτητα από το καθεστώς δημοσί¬ 
ου, ιδιωτικού ή μικτού δικαίου που τους διέπει, όπως ανα- 
φέρονται στην παρ. 1 του αρθρ. 51 του Ν. 1892/1990 και 
στηνπαρ. 6του άρθρου 4του Ν. 1943/1991. 

Επίσης δεν περιλαμβάνονται όλες γενικά οι Τράπεζες, 
όλες οι ΔΕΚΟ (ΔΕΗ, ΕΥΔΑΠ, ΟΣΕ, ΕΛΤΑ, ΕΟΤ, ΕΟΜΜΕΧ, 
ΟΑΣΑ, ΟΤΕ, κ.λ.π.), και οι θυγατρικές τους εταιρίες, η Ο¬ 
λυμπιακή Αεροπορία και οι θυγατρικές της εταιρίες, η Ε- 
ΠΑΕ, οι ΠΑΕ, τα αθλητικά σωματεία, η ΕΣΑΚ, οι πολιτικές 
οργανώσεις και κόμματα, οι επιχ/σεις που έχουν σχέση με 
τα τυχερά ψυχαγωγικά, ηλεκτρονικά παιχνίδια, όλες οι ε- 
πιχ/σεις που λειτουργούν αποκλειστικά και μόνο βραδι¬ 
νές ώρες, καθώς και οι επιχειρήσεις που έχουν σύνθετο α¬ 
ντικείμενο δραστηριότητας και το ένα εξ’ αυτών περιλαμ¬ 
βάνεται σπς εξαιρέσεις της παρούσας παραγράφου. 

Τέλος δεν είναι δυνατόν να επιχορηγηθούν εργοδότες 


για τα απασχολούμενα κατ’ οίκον πρόσωπα (οικιακοί βοη¬ 
θοί, οικονόμοι, παιδαγωγοί, μάγειροι, οδηγοί αυτ/των, αν¬ 
θοκηπουροί κτλ.). 

6. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή στο πρό¬ 
γραμμα αυτό είναι: 

α. Η μη απόλυση ή οικειοθελής αποχώρηση του προ¬ 
σωπικού επιχειρήσεων ή των υποκαταστημάτων τους που 
λειτουργούν στον ίδιο Νομό κατά τη χρονική διάρκεια των 
έξι (6) μηνών που προηγούνται του μηνός υποβολής στην 
αρμόδια Υπηρεσία της σχετικής αίτησης. 

β. Τα άτομα που θα προσληφθούν να είναι επιδοτούμε¬ 
να άνεργα ή άνεργα εγγεγραμμένα επί ένα (1) τουλάχι¬ 
στον μήνα στα μητρώα ανέργων των Γ ραφείων Απασχό¬ 
λησης του ΟΑΕΔ, που βρίσκονται στην περιοχή του τόπου 
κατοικίας τους και να είναι εφοδιασμένα με την ειδική 
κάρτα από την οποία θα αποδεικνύεται η ανεργία τους. Ε¬ 
ξαιρούνται οι άνεργοι οι οποίοι μετά την εγγραφή τους 
στα μητρώα ανέργων των Υπηρεσιών του ΟΑΕΔ παρακο¬ 
λούθησαν πρόγραμμα κατάρτισης και στη συνέχεια έ¬ 
χουν εγγράφει εκ νέου άνεργοι, χωρίς να απαιτείται η επί 
ένα (1) μήνα παραμονή τους στους καταλόγους ανέργων. 

γ. Να έχουν την ελληνική υπηκοότητα ή την υπηκοότη¬ 
τα κράτους μέλους της ΕΕ ή να είναι "Ελληνες ομογενείς 
που απασχολούνται νόμιμα στην Ελλάδα, ή να εμπίπτουν 
στο άρθρο 11 του ΚΑΝ/ΕΟΚ/1612/68. 

δ. Παρέχεται η ευχέρεια να υπαχθούν στο πρόγραμμα 
επιχειρήσεις και γενικά εργοδότες που κατά την περίοδο 
των έξι (6) μηνών, που προηγούνται του μηνός υποβολής 
της αίτησης, απέλυσαν μεν προσωπικό, αλλά το αντικα¬ 
τέστησαν με ισάριθμες προσλήψεις εργαζομένων, ή αντι¬ 
κατέστησαν το προσωπικό που είχε αποχωρήσει οικειο- 
θελώς μέχρι και την έκδοση εγκριτικής απόφασης υπα¬ 
γωγής στο πρόγραμμα και στις δύο ως άνω περιπτώσεις. 

7. ΔΕΝ ΕΙΝΑΙ ΔΥΝΑΤΟΝ ΝΑ ΕΠΙΧΟΡΗΓΗΘΟΥΝ 

α) ατομικές επιχειρήσεις για άτομα που είναι σύζυγοί 
τους ή συνδέονται με α’ βαθμό συγγένειας (εξ αίματος ή 
εξ αγχιστείας). 

β) Ο.Ε., Ε.Ε., Α.Ε. και Ε.Π.Ε., για τους ομορρύθμους ε¬ 
ταίρους στις Ο.Ε. και Ε.Ε. για τα μέλη του Δ.Σ. στις Α.Ε. και 
για τους διαχειριστές που έχουν εταιρική μερίδα στις 
Ε.Π.Ε. 

γ) Οι σύζυγοι και συγγενείς α’ βαθμού (εξ αίματος ή εξ 
αγχιστείας) των ομορρύθμων εταίρων στις Ο.Ε. και Ε.Ε. 
των μελών του Δ.Σ. στις Α.Ε. και των διαχειριστών που έ¬ 
χουν εταιρική μερίδα στις Ε.Π.Ε. 

8. ΔΕΝ ΕΙΝΑΙ ΔΥΝΑΤΗ Η ΕΠΙΧΟΡΗΓΗΣΗ ΕΠΙΧΕΙΡΗ¬ 
ΣΕΩΝ 

α) Για τα ίδια άτομα που έχουν ήδη επιχορηγηθεί κατά 
τα προηγούμενα έτη 1997 και 1998 για οσοδήποτε χρονι¬ 
κό διάστημα. 

Είναι όμως δυνατή η επιχορήγηση για άτομο που επιχο¬ 
ρηγήθηκε, αποχώρησε ή απολύθηκε και επαναπροσλή- 
φθηκε βάσει της ίδιας εγκριτικής απόφασης. 

β) Γ ια άτομα των οποίων η σύμβαση ορισμένου χρόνου 
ή έργου, που έχει συναφθεί πριν την υπαγωγή τους στο 
πρόγραμμα, έληξε μέσα στο κρίσιμο 12μηνο πριν την υ¬ 
ποβολή της αίτησης ή και σε μεταγενέστερο χρονικό διά¬ 
στημα. 

γ) Γ ια αριθμό μισθωτών, άνω των εβδομήντα πέντε (75) 
οποιοσδήποτε κατηγορίας που θα προσληφθούν συνολι- 

κά καθ’ όλη τη διάρκεια του παρόντος προγράμματος. Ε¬ 
ξαιρούνται οι νεοϊδρυθείσες επιχειρήσεις που για πρώτη 
φορά απασχολούν προσωπικό, οι οποίες μπορούν να επι¬ 
χορηγηθούν για όλες τις θέσεις εργασίας που θα δημι¬ 
ουργήσουν. 

δ) Για μισθωτούς που κατά το τελευταίο θμηνο πριν από 
το μήνα υποβολής της αίτησης είχαν απασχοληθεί σε επι¬ 
χείρηση που συμμετείχε ο ίδιος εργοδότης ή ο/η σύζυγος 
ή συγγενείς α’ βαθμού εξ αίματος ή αγχιστείας του αιτού- 
ντος εργοδότη. 

ε) Για μισθωτούς που κατά το τελευταίο 12μηνο πριν α¬ 
πό το μήνα υποβολής της αίτησης είχαν απασχοληθεί 
στην ίδια επιχείρηση. 

στ) Επιχειρήσεις που έχουν το ίδιο αντικείμενο δραστη¬ 
ριότητας με επιχείρηση που λειτουργούσε στον ίδιο χώρο 
ή επιχειρήσεις που αλλάζουν νομική μορφή ή διαλύονται 
και επαναλειτουργούν σ’ άλλο χώρο, επιχορηγούνται μό¬ 
νο για όσο επιπλέον προσωπικό προσλάβουν πέραν αυ¬ 
τού που απασχολήθηκε στην προηγούμενη επιχείρηση 
κατά το τελευταίο θμηνο που προηγείται του μηνός υπο¬ 
βολής της αίτησης. 

Εξαιρούνται από την παραπάνω ρύθμιση επιχειρήσεις 
που μεταβιβάσθηκαν καθ’ οιονδήποτε τρόπο σ’ άλλο ερ¬ 
γοδότη μετά από πτώχευση και καταγγελία των συμβά¬ 
σεων εργασίας από το σύνδικο, καθώς και επιχειρήσεις 
που μεταβιβάσθηκαν κατά το στάδιο εκκαθάρισής τους. 

9. ΠΡΟΘΕΣΜΙΑ ΚΑΛΥΨΗΣ ΘΕΣΕΩΝ 

Η προθεσμία πλήρωσης των θέσεων που εγκρίνονται εί¬ 
ναι τρεις (3) μήνες το αργότερο από την ημερομηνία έκ¬ 
δοσης της σχετικής εγκριτικής απόφασης, θέσεις που 
δεν πληρώθηκαν μέσα στην προθεσμία αυτή θεωρούνται 
ως μη εμπίπτουσες στην επιχορήγηση, έστω και αν καλύ¬ 
φθηκαν μεταγενέστερα. 

10. ΔΙΑΧΕΙΡΙΣΗ 

ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να υπαχθεί στο πρόγραμμα αυτό κάποια επιχ/ση ή 
εργοδότης γενικά, εφόσον υπάρχουν κενές θέσεις πρέ¬ 
πει να υποβάλλει στην αρμόδια του τόπου απασχόλησης 
των υπό πρόσληψη μισθωτών Υπηρεσία του Ο.Α.Ε.Δ. τα ε¬ 
ξής δικαιολογητικά: 

. α) "Εντυπη αίτηση που θα περιέχει την επωνυμία, το α¬ 
ντικείμενο της οικονομικής δραστηριότητας, τον αριθμό 
καθώς και τις ειδικότητες των ατόμων (ακριβής προσδιο¬ 
ρισμός προσόντων) που πρόκειται να προσλάβει σύμφω¬ 
να με το πρόγραμμα. 

β) Αντίγραφο μισθοδοτικών καταστάσεων των έξι (6) 
μηνών που προηγούνται από το μήνα υποβολής της αίτη¬ 
σης του εργοδότη για την υπαγωγή του στο πρόγραμμα 
ή κατάσταση απόδοσης ασφαλιστικών εισφορών των μη¬ 
νών εκείνων που προηγούνται της κρίσιμης περιόδου. 

Εξαιρούνται από την υποχρέωση αυτή οι νεοσύστατες 
επιχειρήσεις. 

γ) Υπεύθυνη δήλωση του Ν. 1599/86 στην οποία θα δη¬ 
λώνεται ότι: 

αα) κατά το εξάμηνο που προηγείται από το μήνα υπο¬ 
βολής της αίτησης, δεν λύθηκε η σχέση εργασίας κανε- 
νός μισθωτού ή ότι τόσο αυτούς που αποχώρησαν οικειο- 
θελώς, ή αυτούς που απέλυσε τους αντικατέστησε, ή δεν 
αντικατέστησε εκείνους που δεν είχε υποχρέωση από το 
πρόγραμμα να αντικαταστήσει, 
ββ) έλαβε γνώση και αποδέχεται τους όρους του προ¬ 


γράμματος, καθώς και ότι οι αξιώσεις για καταβολή της ε¬ 
πιχορήγησης ασκούνται εντός τριών μηνών από τη λήξη 
κάθε τριμήνου ή τετραμήνου πραγματικής απασχόλησης 
των επιχορηγουμένων μισθωτών. 

δ) Αντίγραφο καταστατικού οι εταιρίες και βεβαίωση έ¬ 
ναρξης επιτηδεύματος οι λοιπές επιχειρήσεις. 

11. ΔΙΑΔΙΚΑΣΙΑ ΥΠΑΓΩΓΗΣ 

α. Γ ια την ύπαρξη των προϋποθέσεων υπαγωγής των ε¬ 
πιχειρήσεων στις διατάξεις της Υπουργικής αυτής από¬ 
φασης κρίνουν οι κατά τόπους αρμόδιοι Δ/ντές ή Προϊ¬ 
στάμενοι των Υ.Ν., Τ.Υ. και Γραφείων Εργασίας του 
Ο. Α. Ε.Δ. Σε περίπτωση έκδοσης απορριτπτκής απόφασης 
είναι δυνατή η υποβολή ένστασης από τον ενδιαφερόμε¬ 
νο εντός δέκα (10) ημερών από την κοινοποίηση της από¬ 
φασης. Επί της ένστασης θα επιλαμβάνεται ο Περ/κός 
Δ/ντής με απόφαση επαρκώς αιτιολογημένη. 

β. Σε περίπτωση άσκησης προσφυγής κατά της τελευ¬ 
ταίας αυτής απόφασης εντός (10) ημερών από της κοινο- 
ποιήσεώς της στην επιχείρηση, θα επιλαμβάνεται το Δ.Σ. 
του Οργανισμού. 

12. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 
Α. Η αρμόδια Υπηρεσία θα προβαίνει στην καταβολή 

της επιχορήγησης αφού ελέγξει τα πιο κάτω δικαιολογη- 
τικά που η επιχορηγούμενη επιχ/ση υποβάλλει: 

α) Έντυπη κατάσταση που θα περιλαμβάνει το ονομα¬ 
τεπώνυμο των προσληφθέντων βάσει του προγράμμα¬ 
τος, τη χρονολογία γέννησης, την ειδικότητα, τη χρονο¬ 
λογία πρόσληψης, τα ημερομίσθια που πραγματοποιήθη¬ 
καν κατά μήνα, το ποσό της ημερήσιας επιχορήγησης, το 
ποσό με το οποίο βαρύνεται ο Ο.Α.Ε.Δ. σύμφωνα με το 
πρόγραμμα, το συνολικό ακαθάριστο ποσό που δικαιού¬ 
ται ο εργαζόμενος το οποίο δεν θα είναι κατώτερο του 
προβλεπόμενου από τις οικείες Συλλογικές Συμβάσεις 
Εργασίες (Σ.Σ.Ε.) και στη στήλη της υπεύθυνης δήλωσης, 
τις υπογραφές των προσληφθέντων μισθωτών, ότι απα¬ 
σχολήθηκαν και πληρώθηκαν το χρονικό διάστημα για το 
οποίο ζητείται η επιχορήγηση. 

Σε περίπτωση που δεν υπάρχει η ως άνω υπογραφή α¬ 
τόμων, γιατί έχει διακοπεί η σχέση εργασίας τους με τον 
εργοδότη (απόλυση, οικειοθελής αποχώρηση κλπ) θα 
λαμβάνεται ως αποδεικτικό στοιχείο απασχόλησής τους 
η κατάσταση μισθολογίου θεωρημένη από το Ι.Κ.Α. και Υ¬ 
πεύθυνη Δήλωση Ν. 1599/86 του εργοδότη ότι απασχό¬ 
λησε τα άτομα αυτά. 

β) Δελτία ανεργίας των μισθωτών που προσλήφθηκαν 
θεωρημένα επί ένα (1) τουλάχιστον μήνα καθώς και ειδι¬ 
κή κάρτα από την οποία θα αποδεικνύεται η επί ένα (1) μή¬ 
να ανεργία τους. 

Για τους άνεργους που παρακολούθησαν πρόγραμμα 
κατάρτισης, πριν την πρόσληψή τους με το πρόγραμμα 
Ν.Θ.Ε, θα προσκομίζεται το δελτίο ανεργίας που είχε εκ- 
δοθεί πριν την κατάρτισή τους, το νέο δελτίο ανεργίας 
τους, καθώς και βεβαίωση ότι παρακολούθησαν πρό¬ 
γραμμα κατάρπσης. 

γ) Φωτοτυπημένα αντίγραφα των αναγγελιών πρόσλη¬ 
ψης των εργαζομένων, 
δ) Κατάσταση ασφάλισης προσωπικού, 
ε) Βιβλιάριο αγοράς ενσήμων (επικυρωμένες φωτοτυ¬ 
πίες). 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι- 

βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται εάν ο εργοδότης εί¬ 
ναι ενήμερος προς τις υποχρεώσεις του. 

στ) Κατάσταση ωρών εργασίας θεωρημένη από την αρ¬ 
μόδια Επιθεώρηση Εργασίας. 

ζ) Βεβαίωση ασφαλιστικής και φορολογικής ενημερό¬ 
τητας ή βεβαίωση οφειλής, εφόσον πρόκειται να κατα¬ 
βληθεί επιχορήγηση άνω των 200.000 δραχμών. 

η) Τα ΔΑΤΕ των νεοπροσληφθέντων μισθωτών (επικυ¬ 
ρωμένες φωτοτυπίες) από τα οποία θα προκύπτει ότι: 

Οι προσληφθέντες με το πρόγραμμα δεν απασχολήθη¬ 
καν κατά το προηγούμενο 12μηνο στην ίδια επιχείρηση 
και εφόσον προσλήφθηκε επιδοτούμενος άνεργος το 
χρονικό διάστημα της επιδότησης και η αναστολή. 

θ) Επικυρωμένη Φωτοτυπία αστυνομικής ταυτότητας 
των προσληφθέντων μισθωτών. 

Β. Η αρμόδια Υπηρεσία του ΟΑΕΔ υποχρεούται να 
πραγματοποιεί επιτόπιους ελέγχους, για τη διαπίστωση 
της τήρησης των όρων του προγράμματος και να συ¬ 
ντάσσει σχετικές εκθέσεις. Επίσης υποχρεούται να τηρεί 
ετήσιο μητρώο επιχορηγουμένων επιχ/σεων. 

13.ΧΡΟΝΟΣ ΥΠΟΧΡΕΩΤΙΚΗΣ ΑΠΑΣΧΟΛΗΣΗΣ - 
ΔΕΣΜΕΥΣΕΙΣ 

α) Οι επιχειρήσεις υποχρεούνται να απασχολήσουν 
τους μισθωτούς που προσέλαβαν με το πρόγραμμα αυτό 
για χρονικό διάστημα τουλάχιστον δέκα (10) μηνών μετά 
το στάδιο των δύο (2) μηνών της πρακτικής άσκησης ή 
τουλάχιστον δώδεκα (12) μηνών για όσους δεν πραγμα¬ 
τοποίησαν πρακτική άσκηση. 

Το πρόγραμμα θα διακόπτεται και θα επιστρέφεται το α¬ 
ναλογούν ποσό επιχορήγησης, σύμφωνα με την παρ.19 
της παρούσας, σε περίπτωση που η επιχείρηση ή το υπο¬ 
κατάστημά της που λειτουργεί στον ίδιο Νομό απολύσει 
οποιονδήποτε εργαζόμενο είτε νεοπροσλαμβανόμενο, εί¬ 
τε απασχολού μενο από παλαιότερα και εφόσον δεν τον α¬ 
ντικαταστήσει με άλλον εργαζόμενο μέσα σε εξήντα (60) 
ημέρες. 

Την ίδια υποχρέωση έχει η επιχείρηση ή το υποκατά¬ 
στημά της και στην περίπτωση οικειοθελούς αποχώρη- 
σης. 

β) Για το υπόλοιπο χρονικό διάστημα μετά τους δώδεκα 
(12) μήνες υποχρεωτικής απασχόλησης (από 4 - 10 μή¬ 
νες) η επιχείρηση θα επιχορηγείται στο τέλος κάθε τριμή¬ 
νου ή τετραμήνου απασχόλησης και εφόσον δεν έχει α¬ 
πολυθεί ή αποχωρήσει οικειοθελώς επιχορηγούμενος ή 
μη μισθωτός. Σε περίπτωση που κατά τη διάρκεια του τρι¬ 
μήνου ή τετραμήνου απολυθεί ή αποχωρήσει οικειοθε- 
λώς εργαζόμενος η επιχείρηση δεν θα επιχορηγείται για 
τόσες θέσεις όσες και οι απολύσεις ή οικειοθελείς απο¬ 
χωρήσεις, εκτός εάν αντικαταστάθηκε το προσωπικό με 
άλλους εργαζόμενους το αργότερο μέσα σε (60) ημερο¬ 
λογιακές ημέρες. Εάν η αντικατάσταση πραγματοποιή¬ 
θηκε στο επόμενο τρίμηνο ή τετράμηνο που ακολουθεί, 
και μέσα στην προθεσμία των (60) ημερών η επιχορήγηση 
θα καταβάλλεται μετά τη λήξη του επόμενου τριμήνου ή 
τετραμήνου. 

γ) Εάν ο μισθωτός που προσλήφθηκε με το πρόγραμμα 
αποχωρήσει ή απολυθεί κατά το χρονικό διάστημα της 
πρακτικής άσκησης η επιχείρηση επιχορηγείται για όσο 


χρονικό διάστημα διήρκησε η πρακτική άσκηση και το 
πρόγραμμα θα διακόπτεται για τη θέση αυτή. 

δ) Σε περίπτωση στράτευσης, ασθένειας, συνταξιοδό- 
τησης, φυλάκισης, θανάτου και λήξης σύμβασης ορισμέ¬ 
νου χρόνου ή έργου δεν απαιτείται αντικατάσταση, εφό¬ 
σον η επιχείρηση προσκομίσει τα απαραίτητα δικαιολο- 
γητικά από τα οποία θα αποδεικνύονται τα ανωτέρω. 

ε) Επιχειρήσεις που έχουν υπαχθεί στο παρόν πρό¬ 
γραμμα δεσμεύονται και για το προσωπικό των υποκατα- 
στημάτωντους που λειτουργούν στον ίδιο Νομό, όπου και 
οι επιχορηγούμενες. Δεν δεσμεύονται όμως για το προ¬ 
σωπικό άλλων επιχειρήσεων στις οποίες μετέχουν καθ’ οι- 
ονδήποτε τρόπο, με την προϋπόθεση να μη μεταφέρεται 
προσωπικό από τη μία επιχ/ση στην άλλη. 

στ) Εργοδότες δεν δεσμεύονται από τις παραπάνω δια¬ 
τάξεις για άτομα που έχουν προσλάβει εντός της τρίμη¬ 
νης προθεσμίας από την έγκριση υπαγωγής τους στο 
πρόγραμμα, καθώς και για τα άτομα που τυχόν προσλά- 
βουν στο χρονικό διάστημα από την ημερομηνία κατάθε¬ 
σης της αίτησής τους και μέχρι την έκδοση της εγκριτικής 
απόφασης, εφόσον δηλώσουν εγγράφως ότι δεν επιθυ¬ 
μούν να τα υπαγάγουν στο πρόγραμμα. 

Τέλος, δεν δεσμεύονται για άτομα που θα προσλάβουν 
μετά την τελευταία, με το πρόγραμμα, πρόσληψη. 

14. ΠΡΟΘΕΣΜΙΑ ΥΠΟΒΟΛΗΣ ΔΙΚΑΙΟΛΟΓΗΤΙΚΩΝ ΓΙΑ 
ΚΑΤΑΒΟΛΗ ΕΠΙΧΟΡΗΓΗΣΗΣ 

α. Αξιώσεις εργοδοτών για είσπραξη της επιχορήγησης 
για άτομα που θα υπαχθούν στο πρόγραμμα της απόφα¬ 
σης αυτής για το στάδιο πρακτικής άσκησης ασκούνται 
μέσα σε τρεις (3) το αργότερο μήνες, από το μήνα λήξης 
του σταδίου αυτού. 

β. Αξιώσεις επιχειρήσεων για είσπραξη της επιχορήγη¬ 
σης για το στάδιο της απασχόλησης ασκούνται εντός 
τριών (3) μηνών από τη λήξη κάθε τριμήνου ή τετραμήνου 
ανάλογα. 

γ. Σε περίπτωση εκπρόθεσμης υποβολής δικαιολογητι- 
κών είναι δυνατή κατά δυο (2) το ανώτερο μήνες η επιμή¬ 
κυνση των ως άνω προθεσμιών μετά από αιτιολογημένη 
απόφαση του Προϊσταμένου της Υ.Ν., Τ.Υ. ή Γ.Ε. του Ορ¬ 
γανισμού. 

δ. Είναι δυνατή η επιμήκυνσητου χρόνου επιχορήγησης 
του εργοδότη κατά τριάντα (30) το πολύ ημερολογιακές 
ημέρες με ισόχρονη δέσμευση της επιχείρησης, για μη α¬ 
πόλυση προσωπικού, σε περίπτωση χορήγησης κανονι¬ 
κής άδειας, απουσίας προσωπικού, σοβαρής ασθένειας 
εργαζομένου, άδειας άνευ αποδοχών κ.λ.π., μετά από αί¬ 
τηση του ενδιαφερομένου εργοδότη και απόφαση του 
Δ/ντή της κατά τόπον αρμόδιας Υπηρεσίας του ΟΑΕΔ. 

Επίσης σε περίπτωση αντικατάστασης μισθωτού μέσα 
στην προθεσμία των εξήντα (60) ημερολογιακών ημερών 
είναι δυνατή η επιμήκυνση του χρόνου επιχορήγησης και 
δέσμευσης του εργοδότη κατά (30) ημερολογιακές ημέ¬ 
ρες για κάθε άτομο που αντικαταστάθηκε, μετά από αίτη¬ 
ση του εργοδότη και απόφαση του αρμόδιου Δ/ντή της Υ¬ 
πηρεσίας. 

15. ΕΠΙΛΥΣΗ ΔΙΑΦΟΡΩΝ 

α) Κάθε διαφορά (π.χ. εκπρόθεσμη αξίωση για καταβο¬ 
λή επιχορήγησης, αντικατάσταση πριν την αποχώρηση 
πέραντων προβλεπομένων προθεσμιών κ.λ.π.) που τυχόν 
θα προκύπτει κατά την εφαρμογή της απόφασης αυτής 
μεταξύ εργοδότη και ΟΑΕΔ θα επιλύεται με απόφαση του 

Περ/κού Δ/ντή μετά από εισήγηση του Δ/ντή ή Προϊστα¬ 
μένου της Υ.Ν., Τ.Υ., ή Γραφείου Εργασίας του Οργανι¬ 
σμού. 

Σε περίπτωση εμπρόθεσμης άσκησης ένστασης μέσα 
σε δέκα (10) ημέρες από την κοινοποίηση στον ενδιαφε¬ 
ρόμενο φορέα της απόφασης του Περιφερειακού Δ/ντή, 
η διαφορά θα επιλύεται από το Δ.Σ. του ΟΑΕΔ μετά από 
εισήγηση της Δ/νσης Απασχόλησης. 

β) Ο αρμόδιος κατά τόπον Δ/ντής ή Προϊστάμενος Υ.Ν., 
Τ.Υ., ή Γραφείου Εργασίας του Οργανισμού, θα αποφασί¬ 
ζει για τη συνέχιση ή μη υπαγωγής στο πρόγραμμα, στις 
κατωτέρω περιπτώσεις: 

αα) Σε τυχόν εκπρόθεσμη αντικατάσταση μισθωτού, πέ¬ 
ραν της προβλεπόμενης προθεσμίας των 60 ημερολογια¬ 
κών ημερών, και μέχρι τριάντα (30) ακόμη ημερολογιακές 
ημέρες. 

ββ) Σε περίπτωση αντικατάστασης μισθωτού τριάντα 
(30) ημερολογιακές ημέρες πριν την αποχώρησή του, με 
την προϋπόθεση ότι ο εργοδότης θα δηλώσει ότι η πρό¬ 
σληψη έγινε για αντικατάσταση του μισθωτού που πρό¬ 
κειται να αποχωρήσει, λόγω εκμάθησης του αντικειμένου. 

γγ) Σε περίπτωση αδυναμίας αντικατάστασης μισθω¬ 
τών, λόγω έλλειψης της συγκεκριμένης ειδικότητας στην 
Τοπική Αγορά Εργασίας, με την προϋπόθεση ότι ή έλλει¬ 
ψη αυτή θα βεβαιώνεται με απόφασή του. 

Στην περίπτωση έλλειψης ειδικότητας σε επιχορηγού¬ 
μενη θέση θα διακόπτεται η επιχορήγηση μόνο για τη θέ¬ 
ση αυτή, χωρίς άλλες επιπτώσεις για τον εργοδότη. 

Κατά των αποφάσεων των Δ/ντών Υ.Ν., Τ.Υ., και Προϊ¬ 
σταμένων Γραφείων Εργασίας του Οργανισμού, είναι δυ¬ 
νατόν να ασκηθεί ένσταση εντός 10 ημερών από της κοι- 
νοποιήσεως, η οποία θα επιλύεται σύμφωνα με τα οριζό¬ 
μενα της παρούσας παραγράφου. 

16. ΑΝΑΚΛΗΣΗ ΕΓΚΡΙΤΙΚΗΣ 

Η απόφαση υπαγωγής της επιχ/σης στο πρόγραμμα ε¬ 
πιχορήγησης θα ανακαλείται μετά από απόφαση του 
Δ/ντή, εφόσον διαπιστωθεί πριν την καταβολή της πρώ¬ 
της επιχορήγησης ότι δεν τηρήθηκαν οι όροι του προ¬ 
γράμματος. 

17. ΕΚ ΝΕΟΥΥΠΑΓΩΓΗ ΣΤΟ ΠΡΟΓΡΑΜΜΑ 

Η επιχείρηση είναι δυνατόν να επαναλάβει το πρόγραμ¬ 
μα με άλλους ανέργους με την προϋπόθεση ότι με τις νέ¬ 
ες προσλήψεις θα αυξάνεται το προσωπικό της (δεν θεω¬ 
ρείται μείωση του προσωπικού η περίπτωση στράτευσης, 
ασθένειας, συνταξιοδότησης, φυλάκισης, θανάτου, λή¬ 
ξης σύμβασης εργασίας ορισμένου χρόνου ή σύμβασης 
έργου). 

18. ΚΥΡΩΣΕΙΣ 

Σε περίπτωση παράβασης των όρων της απόφασης αυ¬ 
τής μόνο κατά το χρονικό διάστημα της υποχρεωτικής α¬ 
πασχόλησης τωνδέκα(10)ή δώδεκα (12) μηνών (εφόσον 
δεν πραγματοποιήθηκε πρακτική άσκηση ) θα διακόπτε¬ 
ται το πρόγραμμα και θα επιστρέφεται το αναλογούν πο¬ 
σό επιχορήγησης. 

Ειδικότερα ο κατά τόπον αρμόδιος Διευθυντής 
Υ.Ν.,Τ.Υ. ή Προϊστάμενος Γ ραφείου Εργασίας του Οργα¬ 
νισμού, αφού λάβει υπόψη του τις απόψεις του εργοδότη, 
αποφασίζει για τη διακοπή ή μη της επιχορήγησης για τό¬ 
σες θέσεις εργασίας όσες μειώθηκε το προσωπικό (προ- 
ύπάρχον και επιχορηγούμενο) και την αναζήτηση του α- 
ναλογούντος ποσού της επιχορήγησης που έχει λάβει α¬ 


πό τον Ο. Α.Ε.Δ και που αντιστοιχεί στις θέσεις που δεν κα¬ 
λύφθηκαν για το υπόλοιπο χρονικό διάστημα της υποχρε¬ 
ωτικής απασχόλησης των δέκα (10) ή δώδεκα (12) μηνών. 

Σε περίπτωση που μετά την έκδοση της απόφασης για 
αναζήτηση του αναλογούντος ποσού ο εργοδότης προ¬ 
σκομίσει δικαιολογητικά από τα οποία θα προκύπτει η τή¬ 
ρηση των όρων του προγράμματος, θα ανακαλείται η αρ¬ 
χικά εκδοθείσα απόφαση, ως προς το σημείο που αναφέ- 
ρεται στην αναζήτηση του αναλογούντος ποσού 
επιχορήγησης. 

Κατά της ανωτέρω απόφασης του Δ/ντή Υ.Ν, Τ.Υ, Γ'.Ε ο 
εργοδότης έχει δικαίωμα να υποβάλλει ένσταση εντός δέ¬ 
κα ημερών από της κοινοποίησής της, επί της οποίας α- 
ποφαίνεται με αιτιολογημένη απόφασή του ο αρμόδιος 
Περ/κός Δ/ντής. Κατά της τελευταίας αυτής απόφασης ε¬ 
πιτρέπεται προσφυγή μόνο μετά από προσκόμιση νεωτέ- 
ρων αποδεικτικών στοιχείων εντός δέκα (10) ημερών από 
της κοινοποίησής της επί της οποίας θα επιλαμβάνεται το 
Δ.Σ του ΟΑΕΔ μετά από εισήγηση της Δ/νσης Απασχόλη¬ 
σης. 

Εφόσον η επιχείρηση δεν επιστρέφει εμπρόθεσμα το α¬ 
ναλογούν ποσό πού της αναζητείται, συντάσσεται μετά α¬ 
πό απόφαση του Δ.Σ του Οργανισμού πράξη βεβαίωσης 
και αποστέλλεται στην αρμόδια Δ.Ο.Υ για βεβαίωση και εί¬ 
σπραξη του ποσού. 

19. ΛΗΞΗ ΠΡΟΓΡΑΜΜΑΤΟΣ 

α) Το ανωτέρω πρόγραμμα λήγει την 31.12.99 και ως τε¬ 
λευταία ημέρα υποβολής αιτήσεων ορίζεται η 30.11.99, ε¬ 
κτός αν ορισθεί άλλη ημερομηνία σύμφωνα με το στοιχ. β’ 
της παρούσας παραγράφου. 

β) Το Δ.Σ. του ΟΑΕΔ μπορεί να προβαίνει σε κάθε αλλα¬ 
γή που κρίνεται απαραίτητη. 

Επίσης σε περίπτωση πλήρωσης των προβλεπομένων 
θέσεων πριν από τις ανωτέρω ημερομηνίες το Δ.Σ. του Ο¬ 
ΑΕΔ μπορεί να καθορίσει άλλη ημέρα λήξης του προ¬ 
γράμματος, ή αντιθέτως σε περίπτωση μη πλήρωσης των 
θέσεων μεταγενέστερη ημερομηνία λήξης του, χωρίς να 
απαιτείται τροποποίηση της παρούσας. 

ΚΕΦΑΛΑΙΟ Β' 

ΕΙΔΙΚΟ ΠΡΟΓΡΑΜΜΑ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 
ΠΕΡΙΟΧΩΝ ΠΟΥ ΕΧΟΥΝ ΕΝΤΑΧΘΕΙ 
ΣΤΑ ΤΟΠΙΚΑ ΣΥΜΦΩΝΑ ΑΠΑΣΧΟΛΗΣΗΣ 

Στις περιοχές Ν. Αχαίας, Ν. Μαγνησίας, Ν. Ημαθίας, Ν. 
Δράμας, Ν. Κοζάνης, Ν. Φλώρινας, Ν. Βοιωτίας, Δυτικές 
Περιοχές Αθήνας, Δυτικές Περιοχές Πειραιά, στις οποίες 
έχουν συσταθεί Τοπικά Σύμφωνα Απασχόλησης και δημι- 
ουργούνται θέσεις εργασίας από τις εν γένει δράσεις 
τους ισχύουν τα παρακάτω : 

1. Στάδιο Απασχόλησης - Διάρκεια 

Η διάρκεια της επιχορήγησης καθορίζεται στους 30 μή¬ 
νες για άνδρες και για γυναίκες (2 μήνες για την απόκτη¬ 
ση επαγγελματικής εμπειρίας και 28 μήνες απασχόληση). 

2. Ποσά Επιχορήγησης 

Η επιχορήγηση καθορίζεται σε 5.000 δρχ. για κάθε ημέ¬ 
ρα εργασίας πλήρους απασχόλησης. 

Σε περίπτωση που ο επιχορηγούμενος μισθωτός απα¬ 
σχολείται κάθε ημέρα από τέσσερις (4) και άνω ώρες (με¬ 
ρική απασχόληση), η επιχείρηση θα επιχορηγείται με το 
ήμισυ της επιχορήγησης που ορίζεται ανωτέρω. 

3. Υπαγωγή Στο Πρόγραμμα 

Είναι δυνατόν να επιχορηγηθούν και εργοδότες για τα 
απασχολούμενα κατ' οίκον πρόσωπα, μόνο για θέσεις α¬ 
πασχόλησης που δημιουργούνται σε εγκεκριμένη δράση 
του Τοπικού Συμφώνου Απασχόλησης , και με την προϋ¬ 
πόθεση ότι καλύπτουν τους υπόλοιπους όρους του Προ¬ 
γράμματος. 

4. Ως προς τις προϋποθέσεις υπαγωγής στο πρόγραμ¬ 
μα , καταβολής επιχορήγησης, επίλυσης διαφορών κλπ ι¬ 
σχύουν οι προαναφερόμενες διατάξεις. 

ΚΕΦΑΛΑΙΟ Γ 

ΕΙΔΙΚΟ ΜΕΤΡΟ ΕΠΙΧΟΡΗΓΗΣΗΣ ΕΠΙΧΕΙΡΗΣΕΩΝ 
ΓΙΑ ΑΠΑΣΧΟΛΗΣΗ ΑΝΕΡΓΩΝ ΠΡΟΕΡΧΟΜΕΝΩΝ 
α) ΑΠΟ ΟΜΑΔΙΚΕΣ (ΜΑΖΙΚΕΣ)ΑΠΟΛΥΣΕΙΣ & 

β) ΑΠΟ ΑΝΑΔΙΑΡΘΡΩΣΕΙΣ ΚΛΑΔΩΝ ΟΙΚΟΝΟΜΙΚΩΝ 
ΔΡΑΣΤΗΡΙΟΤΗΤΩΝ (ΟΛΟΚΛΗΡΩΜΕΝΗ ΠΑΡΕΜΒΑΣΗ) 

Στις Υπουργικές αποφάσεις που θα εκδίδονται κατά πε¬ 
ρίπτωση για την υπαγωγή των ενδιαφερομένων σε πρό¬ 
γραμμα ΟΛΟΚΛΗΡΩΜΕΝΗΣ ΠΑΡΕΜΒΑΣΗΣ θα ισχύει ε¬ 
κτός των άλλων μέτρων και πρόγραμμα για την απόκτηση 
επαγγελματικής εμπειρίας και απασχόληση ως εξής: 

1. α) Στο πρόγραμμα είναι δυνατόν να ενταχθούν ιδιωτι¬ 
κές επιχειρήσεις με την προϋπόθεση ότι θα προσλάβουν 
άνεργους προερχομένους α) από ομαδικές (μαζικές) α¬ 
πολύσεις και β) από αναδιαρθρώσεις κλάδων οικονομι¬ 
κών δραστηριοτήτων (ολοκληρωμένη παρέμβαση) και οι 
οποίοι είναι εγγεγραμμένοι στα μητρώα ανέργων των Υ¬ 
πηρεσιών του ΟΑΕΔ. 

β) Στο παραπάνω πρόγραμμα δεν περιλαμβάνονται οι ε¬ 
πιχειρήσεις της παρ. 5 του κεφ. Α' της παρούσας απόφα¬ 
σης. 

ΠΡΟΫΠΟΘΕΣΕΙΣ ΥΠΑΓΩΓΗΣ 

2. Απαραίτητες προϋποθέσεις υπαγωγής στο ως άνω 
πρόγραμμα είναι: 

• Οι νεοπροσληφθέντες να προέρχονται α) από ομαδι¬ 
κές (μαζικές) απολύσεις και β) από αναδιαρθρώσεις κλά¬ 
δων οικονομικών δραστηριοτήτων ( ολοκληρωμένη πα¬ 
ρέμβαση ) και να έχει εκδοθεί για τους ως άνω σχετική 
Υ.Α. Ολοκληρωμένης Παρέμβασης. 

• Να έχουν την ελληνική υπηκοότητα ή την υπηκοότητα 
κράτους μέλους της ΕΕ ή να είναι Έλληνες ομογενείς που 
απασχολούνται μόνιμα στην Ελλάδα ή να εμπίπτουν στο 
άρθρο 11 του ΚΑΝ/ΕΟΚ/1612/68. 

• Να έχουν ηλικία 18-29 ετών. 

• Να είναι εγγεγραμμένοι στα μητρώα ανέργων των Υ¬ 
πηρεσιών του ΟΑΕΔ. 

3. Το ποσό της επιδότησης για κάθε ημέρα εργασίας 
πλήρους απασχόλησης καθορίζεται στις 5.000 δρχ. και 
μέχρι (25) ημέρες κατ’ ανώτατο όριο για κάθε μήνα, εφό¬ 
σον υπάρχουν όμως (20) τουλάχιστον ημερομίσθια το μή¬ 
να για κάθε ημέρα εργασίας πλήρους απασχόλησης. 

Σε περίπτωση που επιχορηγούμενος μισθωτός απα¬ 
σχολείται κάθε ημέρα από τέσσερις (4) και άνω ώρες 
(μερική απασχόληση) τότε η επιχείρηση θα επιχορηγεί¬ 
ται με το ήμισυ της επιχορήγησης που ορίζεται ανωτέ¬ 
ρω. 

4. Το πρόγραμμα αυτό περιλαμβάνει δύο (2) στάδια, ή¬ 
τοι στάδιο απόκτησης επαγγελματικής εμπειρίας και στά¬ 
διο απασχόλησης. 


Στάδιο Απόκτησης Επαγγελματικής Εμπειρίας 

Το στάδιο αυτό αποσκοπεί στην προσαρμογή του άνερ¬ 
γου στις πραγματικές συνθήκες λειτουργίας της επιχεί¬ 
ρησης με στόχο την οριστική ένταξη του σ’ αυτή, μπορεί 
να διαρκέσει μέχρι ένα (1) μήνα και περιλαμβάνει πρακτι¬ 
κή εξάσκηση, βάσει του ανπκειμένου στο οποίο καλείται 
να απασχοληθεί ο άνεργος. Κατά το στάδιο αυτό η επι¬ 
χείρηση προσλαμβάνει τον άνεργο και επιχορηγείται για 
κάθε ημέρα με 5.000 δρχ. 

Στο τέλος του σταδίου αυτού οι επιχειρήσεις θα δίδουν 
βεβαίωση παρακολούθησης προγράμματος για απόκτη¬ 
ση επαγγελματικής εμπειρίας. 

Στάδιο Απασχόλησης 

5. Η διάρκεια της επιχορήγησης μετά το στάδιο της α¬ 
πόκτησης επαγγελματικής εμπειρίας καθορίζεται στους 
είκοσι τρεις (23) μήνες και θα αρχίσει να καταβάλλεται α¬ 
πό την ημέρα έκδοσης εγκριτικής απόφασης υπαγωγής 
στο πρόγραμμα, η οποία θα περιλαμβάνει και το ως άνω 
χρονικό διάστημα του (1) μηνός της απόκτησης επαγγελ¬ 
ματικής εμπειρίας. 

6. Η επιχείρηση θα καταβάλλει στους προσληφθέντες 
μισθό που δεν μπορεί να είναι κατώτερος του προβλεπο- 
μένου από τις οικείες Σ.Σ.Ε. θα τους ασφαλίζει στους οι¬ 
κείους κλάδους κύριας και επικουρικής ασφάλισης και θα 
τους απασχολεί με πλήρες ωράριο εργασίας. 

7. ΔΙΚΑΙΟΛΟΓΗΤΙΚΑ ΥΠΑΓΩΓΗΣ 

Για να ενταχθεί στο πρόγραμμα αυτό κάποια επιχείρη¬ 
ση, πρέπει να υποβάλλει στην αρμόδια του τόπου απα¬ 
σχόλησης Υπηρεσία του ΟΑΕΔ τα εξής δικαιολογητικά: 

α) Έντυπη αίτηση που θα περιέχει την επωνυμία, τον 
κλάδο οικονομικής δραστηριότητας και τον αριθμό των α¬ 
νέργων που προσέλαβε με το πρόγραμμα. 

β) Αντίγραφο καταστατικού (ή Ε.Ε. Ο.Ε., ΕΠΕ, ΑΕ) και 
βεβαίωση έναρξης επιτηδεύματος οι λοιπές επιχειρή¬ 
σεις. 

8. Γ ια την ύπαρξη των προϋποθέσεων ένταξης των επι¬ 
χειρήσεων στο πρόγραμμα κρίνουν οι κατά τόπους αρμό¬ 
διοι Δ/ντες ή Προϊστάμενοι των Υ.Ν., Γ.Ε. του ΟΑΕΔ. Η 
προθεσμία πλήρωσης των θέσεων που εγκρίνονται (σε πε¬ 
ρίπτωση που αυτές δεν έχουν καλυφθεί πριν την υποβολή 
της αίτησης) είναι δύο (2) το αργότερο μήνες από την η¬ 
μερομηνία έκδοσης της σχετικής εγκριτικής απόφασης. 

9. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Γ ια την καταβολή της επιχορήγησης οι επιχειρήσεις θα 
υποβάλλουν στην αρμόδια Υπηρεσία του Οργανισμού τα 
εξής δικαιολογητικά. 

α) Κατάσταση απασχοληθέντων - μισθωτών που θα πε¬ 
ριλαμβάνει την επωνυμία της επιχείρησης και τη διεύθυν¬ 
ση της, το ονοματεπώνυμο των προσληφθέντων, τη χρο¬ 
νολογία γέννησης, την ημερομηνία πρόσληψης, την ειδι¬ 
κότητα, τα ημερομίσθια που πραγματοποιήθηκαν κατά 
μήνα, το ποσό που βαρύνει τον ΟΑΕΔ, το ποσό που κατα¬ 
βλήθηκε στους μισθωτούς και στήλη υπεύθυνης δήλω¬ 
σης στην οποία θα υπογραφούν οι μισθωτοί ότι απασχο¬ 
λήθηκαν και πληρώθηκαν για το χρονικό διάστημα για το 
οποίο ζητείται το ποσό. 

β) Δελτία ανεργίας και φωτοτυπημένα αντίγραφα των α¬ 
ναγγελιών πρόσληψης των μισθωτών. Εάν έχει προηγη- 
θεί κατάρτιση των προσληφθέντων με το πρόγραμμα το 
δελτίο ανεργίας θα πρέπει να έχει εκδοθεί πριν την κα¬ 
τάρτιση. 

γ) Βεβαίωση της δομής στήριξης από την οποία θα προ¬ 
κύπτει ότι είναι εγγεγραμμένοι στις καταστάσεις της. 

δ) Μισθοδοτικές καταστάσεις προσωπικού της επιχεί- 
ρησης. 

ε) Βιβλιάριο αγοράς ενσήμων για το χρονικό διάστημα 
για το οποίο ζητείται η επιχορήγηση. 

Είναι δυνατή η καταβολή της επιχορήγησης και σε πε¬ 
ρίπτωση που οι φορείς κοινωνικής ασφάλισης έχουν επι¬ 
βάλλει στην επιχείρηση πράξη εισφορών και έχουν προ¬ 
χωρήσει σε διακανονισμό της καταβολής των εισφορών 
αυτών, οπότε αρκεί η προσκόμιση της πράξης αυτής και 
του διακανονισμού και θα εξετάζεται εάν ο εργοδότης εί¬ 
ναι ενήμερος προς τις υποχρεώσεις του. 

στ) Βεβαίωση ασφαλιστικής και φορολογικής ενημερό¬ 
τητας σε περίπτωση που καταβληθεί ποσό που θα υπερ¬ 
βαίνει τις 200.000 δρχ. 

ζ) Κατάσταση ωρών εργασίας θεωρημένη από την αρ¬ 
μόδια Επιθεώρηση Εργασίας. 

η) Επικυρωμένη φωτοτυπία ταυτότητας των προσλη- 
φθέντων μισθωτών. 

10. Αξιώσεις επιχειρήσεων για είσπραξη της επιχορή¬ 
γησης ασκούνται μέσα σε (3) το αργότερο μήνες από το 
μήνα λήξης της απασχόλησης με το πρόγραμμα αυτό. 

11. Κάθε διαφορά που τυχόν προκύπτει κατά την εφαρ¬ 
μογή της απόφασης αυτής, μεταξύ επιχείρησης και ΟΑ- 
ΕΔ θα επιλύεται με απόφαση των Δ/ντών (Υ.Ν., Τ.Υ., ή 
Γ.Ε.) των αρμόδιων Υπηρεσιών του ΟΑΕΔ. Σε περίπτωση 
εμπρόθεσμης άσκησης - ένστασης κατά της ως άνω από¬ 
φασης μέσα σε (10) ημερολογιακές ημέρες από την κοι¬ 
νοποίηση της, η διαφορά θα επιλύεται από τον αρμόδιο 
Περ/κό Δ/ντή. Κατά της τελευταίας απόφασης του 
Περ/κού Δ/ντή επιτρέπεται ένσταση εντός (10) ημερολο¬ 
γιακών ημερών από της κοινοποίησής της επί της οποίας 
θα επιλαμβάνεται το ΔΣ του Οργανισμού μετά από εισή¬ 
γηση της Δ/νσης Απασχόλησης. 

12. ΔΕΣΜΕΥΣΕΙΣ 

α) Κατά τη διάρκεια του προγράμματος αυτού για να εί¬ 
ναι δυνατή η επιχορήγηση της επιχείρησης, δεν θα πρέ¬ 
πει να υπάρχει μείωση όλου του προσωπικού της (προϋ- 
πάρχοντος και νεοπροσληφθέντος). Σε περίπτωση οικει- 
οθελούς αποχώρησης ή απόλυσης μισθωτού που 
προσλήφθηκε με το πρόγραμμα κατά τη διάρκεια του 
πρώτου 12μηνου επιχορήγησης μετά το στάδιο προσαρ¬ 
μογής του 1 μηνός η επιχείρηση μπορεί να τον αντικατα¬ 
στήσει εντός εξήντα (60) ημερολογιακών ημερών με άλλο 
μισθωτό της αυτής κατηγορίας και να επιχορηγηθεί για το 
υπόλοιπο χρονικό διάστημα. 

Σε περίπτωση αδυναμίας αντικατάστασης λόγω έλλει¬ 
ψης εγγεγραμμένου ανέργου της αυτής κατηγορίας το 
πρόγραμμα θα διακόπτεται για τη θέση αυτή χωρίς άλλες 
επιπτώσεις για την επιχείρηση, με την προϋπόθεση ότι η 
έλλειψη αυτή θα βεβαιώνεται με απόφαση του Δ/ντή της 
Υ.Ν.Τ.Υ.ήΓ.Ε. 

Μετά την παρέλευση του πρώτου 12μηνου επιχορήγη¬ 
σης η επιχείρηση επιχορηγείται όσο απασχολείτο μισθω¬ 
τό που προσέλαβε με το πρόγραμμα. 

β) Σε περίπτωση οικειοθελούς αποχώρησης ή απόλυ¬ 
σης προϋπάρχοντος προσωπικού καθ’ όλη τη διάρκεια 
των 23 μηνών επιχορήγησης και μετά το στάδιο προσαρ¬ 
μογής του ενός (1) μηνός, το πρόγραμμα θα συνεχίζεται 
μόνο άν ανπκατασταθεί ο μισθωτός που αποχώρησε ή α¬ 


πολύθηκε με άλλον εργαζόμενο, το αργότερο μέσα σε ε¬ 
ξήντα (60) ημερολογιακές ημέρες διαφορετικά (ήτοι μη 
αντικατάστασης) η επιχείρηση δεν θα επιχορηγείται για 
τόσες θέσεις όσες και οι απολύσεις ή οικειοθελείς απο¬ 
χωρήσεις. 

Εάν ο μισθωτός που προσλήφθηκε με το πρόγραμμα α¬ 
ποχωρήσει ή απολυθεί κατά το χρονικό διάστημα του 
σταδίου απόκτησης επαγγελματικής εμπειρίας η επιχεί¬ 
ρηση επιχορηγείται για όσο χρονικό διάστημα διήρκησε 
το στάδιο αυτό και το πρόγραμμα θα διακόπτεται για τη 
θέση αυτή. 

γ) Κατά τη διάρκεια της επιχορήγησης θα πρέπει να 
πραγματοποιούνται (20) τουλάχιστον ημερομίσθια το μή¬ 
να για κάθε επιχορηγούμενο μισθωτό. 

δ) Εφόσον προηγούμενο προσωπικό της επιχείρησης 
εργαζόταν λιγότερο από (20) ημέρες το μήνα και εξακο¬ 
λουθήσει να εφαρμόζεται το ίδιο καθεστώς απασχόλη¬ 
σής του και μετά την υπαγωγή της επιχείρησης στο πρό¬ 
γραμμα, τότε θα συνεχίζεται κανονικά η επιχορήγηση. 

Σε αντίθετη όμως περίπτωση (πλήρης απασχόληση του 
μη επιχορηγούμενο προσωπικού) η επιχείρηση υποχρε- 
ούται να το απασχολεί τουλάχιστον για (20) ημερομίσθια 
κατά μήνα. 

ε) Δεν διακόπτεται το πρόγραμμα στην περίπτωση που 
ο μισθωτός επιχείρησης (επιχορηγούμενος ή μη) πραγ¬ 
ματοποιήσει μόνο για τρεις (3) μήνες κατ’ έτος κατά τη 
διάρκειατης επιχορήγησης, κάτωτων (20) ημερομισθίων. 

στ) Στις περιπτώσεις στράτευσης, ασθένειας, συντα- 
ξιοδότησης, φυλάκισης, θανάτου και λήξης σύμβασης 
ορισμένου χρόνου ή έργου δεν απαιτείται αντικατάστα¬ 
ση, εφόσον η επιχείρηση προσκομίσει τα απαραίτητα δι- 
καιολογητικά από τα οποία θα αποδεικνύονται τα ανω¬ 
τέρω. 

13. Σε περίπτωση παράβασης των όρων του προγράμ¬ 
ματος αυτού εφαρμόζονται οι διατάξεις της παρ. 18 του 
κεφ. Α' της παρούσας απόφασης. 

ΚΕΦΑΛΑΙΟ Δ' 

1. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ 

α) Προκειμένου να εξασφαλισθεί η αποτελεσματικότη- 
τα των ενεργειών απασχόλησης, οι οποίες χρηματοδο¬ 
τούνται από το ΕΚΤ και τον ΟΑΕΔ λαμβάνονται τα ανα¬ 
γκαία μέτρα με σκοπό: 

- Την πιστή τήρηση των Εθνικών και Κοινοτικών διατά¬ 
ξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες με τις ισχύουσες ρυθμί¬ 
σεις. 

- Την πρόληψη ή τη διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

- Την εξακρίβωση της εμπρόθεσμης διεξαγωγής των 
χρηματοδοτούμενων από το ΕΚΤ ενεργειών 

β) Η διεξαγωγή ελέγχων στις χρηματοδοτούμενες από 
το ΕΚΤ ενέργειες προβλέπεται: 

- Από τον Καν. 4253/88 (άρθρο. 25 παρ. 1 και 2) 

- Από τον Καν. 4255/88 (άρθρο 8) 

- Από τον 2082/93 (άρθρο 23) 

- Από τον Καν. 1681 /94 

γ) Οι ελεγχόμενες επιχειρήσεις υποχρεούνται: 

- Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

- Να τηρούν τα αποδεικτικά στοιχεία και έγγραφα που α- 
ναφέρονται στην παρούσα ΥΑ για 6 μήνες μετά τη λήξη 
του προγράμματος. 

δ) Για την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν α¬ 
ποκλίσεις, ανά 3μηνο θα παρακολουθούνται: 

- οι εγκριθείσες θέσεις 

- η κάλυψη των θέσεων 

- η καταβολή των επιχορηγήσεων κλπ. 

Για τις ανωτέρω ενέργειες θα συντάσσονται εκθέσεις. 

2. ΔΙΑΔΙΚΑΣΙΑ ΕΛΕΓΧΟΥ 

α) Ο έλεγχος του προγράμματος απασχόλησης των ε¬ 
πιχειρήσεων υλοποιείται σε τρεις βαθμίδες. 

αα) Πρωτοβάθμιος που διενεργείται από υπαλλήλους 
των Υ.Ν., Τ.Υ., Γ.Ε. του ΟΑΕΔ μετά από εντολή του Προϊ¬ 
σταμένου τους. 

ββ) Δευτεροβάθμιος που διενεργείται από υπαλλήλους 
των Υπηρεσιών των οικείων Περ/κών Δ/νσεων του ΟΑΕΔ 
μετά από εντολή του Περ/κού Δ/ντή και σύμφωνη γνώμη 
του Διοικητή του ΟΑΕΔ. 

γγ) Τριτοβάθμιος που διενεργείται με εντολή της Διοί¬ 
κησης του ΟΑΕΔ και από υπαλλήλους που ορίζει αυτή. 

Οι έλεγχοι και των τριών βαθμιδών πραγματοποιούνται 
από δύο (2) ελεγκτές. 

β) Σκοπός του ελέγχου είναι η εξακρίβωση της ορθής ή 
μη υλοποίησης του προγράμματος απασχόλησης 

γ) Κατά τον έλεγχο για τη διαπίστωση της υλοποίησης 
του προγράμματος θα συντάσσεται έκθεση 

δ) Έλεγχο επί των ως άνω προγραμμάτων δύνανται επί¬ 
σης να διενεργούν εντεταλμένα όργανα του Υπ. Εργα¬ 
σίας και της Ευρωπαϊκής Επιτροπής. 


3. ΛΗΞΗ ΕΠΙΧΟΡΗΓΗΣΗΣ 

Ως τελευταία ημέρα επιχορηγούμενης απασχόλησης 
για τις θέσεις που δημιουργούνται σύμφωνα μετά ανωτέ¬ 
ρω προγράμματα ορίζεται η 31/12/2001. 

4. ΚΑΛΥΨΗ ΔΑΠΑΝΗΣ 

α) Από τις διατάξεις του Κεφαλαίου Α & Β της παρού¬ 
σας απόφασης προκαλείται δαπάνη σε βάρος του προ¬ 
ϋπολογισμού του ΟΑΕΔ αναλυτικά ανά έτος περίπου ως 
εξής: 

Για το έτος 1999 34,5 δις δρχ. 

Για το έτος 2000 13,5 δις δρχ. 

Για το έτος 2001 1,3 δις δρχ. 

β) Για την ανωτέρω δαπάνη έχει εγγράφει σχετική πί¬ 
στωση, στον υπό κατάρτιση προϋπολογισμό του ΟΑΕΔ έ¬ 
τους 1999, μετά στοιχεία ΚΑΕ 0658α, του φορέα 200, εκ 
των οποίων 27,6 δις δρχ., θα καλυφθούν από το ΕΚΤ, με¬ 
τά από ανακατανομή των πόρων του ΕΠ Συνεχιζόμενης 
Κατάρτισης και Προώθησης της Απασχόλησης. 

γ) Οι δαπάνες που θα προκληθούν από τις διατάξεις του 
Κεφαλαίου Γ της παρούσας απόφασης θα ορισθούν στις 
Υ.Α. που θα εκδίδονται κατά περίπτωση για την υπαγωγή 
των ενδιαφερομένων σε πρόγραμμα ΟΛΟΚΛΗΡΩΜΕΝΗΣ 
ΠΑΡΕΜΒΑΣΗΣ. 

Η εν λόγω δαπάνη δεν βαρύνει τον κρατικό προϋπολο¬ 
γισμό και δεν εμπίπτει στις διατάξεις της παρ. 3 του άρ¬ 
θρου 22του Ν. 2362/95 (περί δημοσίου λογιστικού). 

Για τον λόγο αυτό δεν απαιτείται σύμπραξη του Υπουρ¬ 
γού Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 1999 

Ο ΥΠΟΥΡΓΟΣ 

ΜΙΛΤ. ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



